laion/Wikipedia-Exotic huggingface dataset:
דייב אלבריטון

דייוויד דונלד "דייב" אלבריטון (באנגלית: David Donald "Dave" Albritton;‏ 13 באפריל 1913 – 14 במאי 1994) היה אתלט אמריקאי, סגן אלוף אולימפי (ברלין 1936), 7 פעמים אלוף ארצות הברית (1936–1938, 1945–1947, ו-1950) ושיאן עולם בקפיצה לגובה. נוסף לכך, היה חבר בית המחוקקים של אוהיו מטעם המפלגה הרפובליקנית (1961–1972). אלבריטון נולד וגדל בדנוויל, אלבמה. הוא למד באוניברסיטת המדינה של אוהיו והתאמן בהדרכתו של לארי סניידר ביחד עם ג'סי אוונס. באוניברסיטה היה חבר באחוות אלפא פי אלפא. באליפות ארצות הברית שנערכה בפרינסטון, ניו ג'רזי בתחילת יולי 1936 במדליית ארד בתוצאה של 2.03 מטר אחרי קורנליוס ג'ונסון ומלווין ווקר (2.03 מטר). שבוע לאחר מכן, במבחנים האמריקאים לאולימפיאדת ברלין (1936) שנערכו בניו יורק באמצע יולי הוא זכה במדליית זהב ביחד עם קורנליוס ג'ונסון בשיא עולם חדש של 2.076 מטר. תוצאה זו דירגה אותם בסוף השנה במקום ראשון בעולם. חודש לאחר מכן, במשחקים האולימפיים עצמם הוא זכה במדליית כסף בקפיצה לגובה בתוצאה של 2.00 מטר, אחרי קורנליוס ג'ונסון שקבע שיא אולימפי חדש של 2.03 מטר, ולפני דלוס ת'רבר (2.00 מטר), שניהם מארצות הברית. עד לאותו טקס חלוקת המדליות שנערך ב-2 באוגוסט, ברך היטלר את כל הזוכות והזוכים. אך לטקס חלוקת המדליות בקפיצה לגובה שבו זכו שלושה אמריקאים ובראשם שני קופצים אפרו אמריקאים, הוא לא הגיע. באליפות ארצות הברית שנערכה במילווקי ב-3 ביולי 1937 הוא זכה במדליית זהב בקפיצה לגובה בשיא אליפות חדש של 2.05 מטר. באליפות ארצות הברית שנערכה במרילנד בסוף יוני 1950 זכה אלבריטון בפעם השביעית במדליית זהב בקפיצה לגובה בתוצאה של 1.97 מטר. לאחר שפרש מספורט תחרותי עסק בהוראה בתיכון. בתקופה שבין ה-3 בינואר 1961 ל-31 בדצמבר 1972, נבחר אלבריטון ל-6 קדנציות רצופות לכהן כחבר בבית המחוקקים של אוהיו. קפיצה לגובה: 2.07 מטר (1936), שיא עולם בעבר בשנת 1980 זכה אלבריטון להיכלל בהיכל התהילה של האתלטיקה בארצות הברית. התפתחות שיא העולם בקפיצה לגובה (ויקיפדיה באנגלית) מדיה וקבצים בנושא דייב אלבריטון בוויקישיתוף דייב אלבריטון, באתר הוועד האולימפי הבין-לאומי דייב אלבריטון, באתר olympedia.org דייב אלבריטון, באתר Track and Field (גברים) כל האליפויות ארצות הברית בקפיצה לגובה לגברים, באתר Track and Field (באנגלית) Raymond T Stefani, Ph. D., Johnson, Albritton, and Thurber’s Patriotic and Defiant Bellamy Salute in Response to Hitler’s Snub at Berlin in 1936, The Sport Journal (באנגלית)
מרכז המלך עבדאללה השני לאימוני מבצעים מיוחדים

מרכז המלך עבדאללה השני לאימוני מבצעים מיוחדים (King Abdullah II Special Operations Training Centre, בראשי תיבות: KASOTC) הוא מתקן אימונים השוכן בפאתי העיר עמאן, בירת ירדן. הוא הופעל בשנת 2009 ומנוהל על ידי הכוחות המזוינים של ירדן. בסיס האימונים הוקם ביוזמתו של עבדאללה השני, מלך ירדן, במטרה לקיים מתקן לאימונים מתקדמים בתשלום של יחידות למבצעים מיוחדים, שיטור ולוחמה בטרור מארצות שונות. בנייתו החלה ב-2005 בשוליה הצפוניים של עמאן. הוא נבנה בשטחה של מחצבת אבן לשעבר ומשתרע על פני 2.5 קילומטר רבוע. הבנייה מומנה על ידי ממשלת ארצות הברית. הבסיס נבנה על ידי קבלן פרטי בפיקוח חיל ההנדסה של צבא ארצות הברית. הוא נחנך ב-19 במאי 2009. בבסיס הוקמה שורת בניינים המיועדים לאפשר סימולציה של מבצעים מיוחדים במגוון רחב של תרחישים ומורכבות: אזור בנוי המכיל 56 מבנים, ובהם: מבני ממשל שגרירות מבני מגורים, כולל וילה ומבנים כפריים מבני מסחר ותעשייה וחנויות משרדים כיכר עירונית מרכז קהילתי מוסך ותחנת דלק מאגר מים רחבת חניה אווירית ובה מטוס אירבוס A300 ובסמוך אליו מגדל פיקוח ומנחת מסוקים מבנה מחוזק המשמש לאימונים באש חיה מבנה לאימוני פריצה לבניין מגדל לאימוני טיפוס על קיר וסנפלינג מטווח המכיל מטרות נעות ומאפשר ירי עד לטווח של 1,300 מטר מסלולי נהיגה לאימוני נהיגה מבצעית, לרבות אימוני מרדף והתחמקות ממנו מתקן לאימון כלבי לחימה וכלבי גישוש בנוסף הוקמו בבסיס אולמי הרצאות, מתקן רפואי לטיפולי חירום, מתקני אחזקה לנשק ולרכב, חדרי אוכל ומרכז ספורט הכולל מגרש כדורגל ואולם כושר. במתקני המרכז משולבים אמצעי סימולציה טכניים שונים, לרבות פירוטכניקה והדמיה קולית. סביב המתקנים ובתוכם מפוזרות כ-350 מצלמות טלוויזיה וכן מיקרופונים, המקושרים למרכז בקרה. הן מאפשרות מעקב אחרי אימונים, ניהולם מקרוב תוך הפעלת אמצעי הסימולציה מרחוק וכן עריכת תחקורים לאחר פעולה על בסיס הצילומים וההקלטות משטחי האימונים. סגל ההדרכה במרכז כולל יוצאי יחידות מיוחדות מארצות שונות. לאחר הקמתו ייסד המרכז את תחרות הלוחם השנתית (אנ') - תחרות בינלאומית שבה מתחרים זו בזו נבחרות ממדינות שונות בביצוע משימות צבאיות ותרגילי לוחמה בטרור, בדגש על עבודת צוות. תפקודן נבחן על ידי צוות שיפוט. התחרות משמשת גם כמסגרת להחלפה ושיתוף של ידע וניסיון בין המשתתפים. מספר הנבחרות המתחרות בתחרות הגיע בשנים מסוימות ליותר משלושים. מדיה וקבצים בנושא מרכז המלך עבדאללה השני לאימוני מבצעים מיוחדים בוויקישיתוף אתר האינטרנט הרשמי של מרכז המלך עבדאללה השני לאימוני מבצעים מיוחדים חנן גרינווד, מצאנו את בסיס האימונים הכי מטורף בעולם, באתר ישראל היום, 26 במרץ 2018 אבי אליהו, ‏מתחת לרדאר: ירדן מארחת תחרות בין יחידות העילית מכל העולם, באתר ‏מאקו‏, 24 ביולי 2013
קרל שטאופר-ברן

קרל שטאופר-ברן (בגרמנית: Karl Stauffer-Bern‏; 2 בספטמבר 1857 – 24 בינואר 1891) היה צייר, תחריט ופסל שווייצרי. אביו היה כומר בברן. הוא למד באקדמיה לאמנויות יפות, מינכן אצל פדרור דיץ ולודוויג פון לופץ. מאוחר יותר הוא עבד בברלין כצייר פורטרטים, שם היו לו לקוחות מהאנשים הבולטים בעיר. לאחר מכן, הוא למד חריטה אצל פיטר הלם. הוא היה גם מורה בבית הספר לאמניות נשים בברלין, שם כללו תלמידותיו את קתה קולוויץ, הדוויג וייס וקלרה זיוורט. בשנת 1888, בחסות פטרוניו, משפחת ולטי משווייץ, נסע לרומא ללמוד פיסול. בזמן שהותו שם, הוא התחיל רומן עם לידיה ולטי-אשר, בתו של אלפרד אשר (מייסד קרדיט סוויס) ורעייתו של פרידריך אמיל ולטי, שאביו היה אמיל ולטי (איש ממשל רב-עוצמה). הרומן הפך לאהבה ולידיה הציעה גירושין לבעלה, אך הוא יצר קשר עם שגרירות שווייץ ברומא והשתמש בהשפעתו הרבה כדי להפריד ביניהם. לידיה הוכנסה לבית משוגעים וקרל נכלא לאחר שהואשם בחטיפה ואונס. במאי 1890, דו"ח פסיכיאטרי מלא לא הראה שום סימן למחלות נפש והיא שוחררה. שחרורו הגיע מאוחר יותר, מחוסר ראיות. היא חזרה לבעלה, אם כי עד מהרה הגישה בקשה לגירושין, שניתנו בסופו של דבר. במצב של ייאוש מאובדן אהבתו, הוא סבל מהתמוטטות עצבים ובילה זמן מה בבית החולים לחולי נפש סן בוניפאציו. לאחר שחרורו ניסה להתאבד באקדח שהותיר אותו פצוע לצמיתות. בינואר 1891, שלא היה מסוגל לעבוד וככל הנראה סבל ממאניה דפרסיה, הוא התאבד עם מנת יתר של כלוריד. התאבדותה של לידיה בגז חלה באותו שנה בדצמבר. לידיה ולטי אשר קונרד פרדיננד מאייר גוטפריד קלר גוסטב פרייטג אדולף פון מנצל פיטר הלם מדיה וקבצים בנושא קרל שטאופר-ברן בוויקישיתוף Historische Commission bei der königl. Akademie der Wissenschaften, Allgemeine Deutsche Biographie, Bd. 35, 1., München/Leipzig: Duncker & Humblot, 1893, Allgemeine Deutsche Biographie, עמ' 527 Karl Stauffer-Bern : Biography, Spartacus Educational
גרייסטוק: האגדה של טרזן מלך הקופים

גרייסטוק: האגדה של טרזן, מלך הקופים (באנגלית: Greystoke: The Legend of Tarzan, Lord of the Apes) הוא סרט הרפתקאות משנת 1984, בבימויו של יו הדסון, על פי הרומן "טרזן מלך הקופים" מאת אדגר רייס בורוז (1912). התסריט לסרט נכתב בידי רוברט טאון שפיתח את הפרויקט זמן רב, ונאלץ לוותר עליו בשל אילוצים עם סרט הבכורה שלו כבמאי, "רגע האמת" (1982). הדסון רצה שהכוכבים הראשיים יהיו שחקנים לא מוכרים ולכן ליהק לתפקידים הראשיים את כריסטופר למברט בתור טרזן (אם כי השם טרזן לא משמש אף פעם בדיאלוג של הסרט) ואנדי מקדואל בתפקיד ג'יין - לשניהם הייתה זו ההפקה ההוליוודית הראשונה לה הם מלוהקים בתפקידים ראשיים; צוות השחקנים כלל גם את רלף ריצ'רדסון (בתפקידו האחרון), איאן הולם, ג'יימס פוקס, שריל קמפבל ואיאן צ'ארלסון. "גרייסטוק: האגדה של טרזן מלך הקופים", במסד הנתונים הקולנועיים IMDb (באנגלית) "גרייסטוק: האגדה של טרזן מלך הקופים", באתר נטפליקס "גרייסטוק: האגדה של טרזן מלך הקופים", באתר AllMovie (באנגלית) "גרייסטוק: האגדה של טרזן מלך הקופים", באתר Rotten Tomatoes (באנגלית) "גרייסטוק: האגדה של טרזן מלך הקופים", באתר Box Office Mojo (באנגלית) "גרייסטוק: האגדה של טרזן מלך הקופים", באתר אידיבי "גרייסטוק: האגדה של טרזן מלך הקופים", במסד הנתונים הקולנועיים KinoPoisk (ברוסית) ביקורות רחל נאמן, ביקורת קולנוע - געגועים לטרזן, כותרת ראשית, 3 באוקטובר 1984 אריה יאס, טרזן ירד מהעצים, מעריב, 21 בספטמבר 1984 מאיר שניצר, קופ וקוף עליון, חדשות, 5 באוקטובר 1984 "גרייסטוק: האגדה של טרזן מלך הקופים", במסד הנתונים Box Office Mojo (באנגלית) 27 מיליון דולר וטרזן, חדשות, 10 במאי 1984
Ven Conmigo

Ven Conmigo (בעברית: בוא איתי) הוא אלבומה השני של הזמרת סלינה. האלבום יצא לאור ב-6 באוקטובר 1990 על ידי EMI לטין. מתוך האלבום יצאו שלושה סינגלים: "Ya Ves",‏ "Baila Esta Cumbia" ו-"La Tracalera", תוך שהשני מביניהם הפך ללהיט. האלבום הגיע למקום השלישי במצעד האלבומים המקסיקנים האזוריים. אחרי הצלחת אלבום הבכורה שלה, אחיה של הזמרת המשיך להיות המנהל המוזיקלי והכותב שלה ולהקת לוס דינוס שהורכבה משאר אחיה של הזמרת המשיכה להלחין ולהנדס את השירים כאשר עשו זאת לרוב שירי האלבום. בנוסף גם הכותב ג'וני הררה היה מעורב בכתיבת שירי האלבום. בדומה לאלבומה הקודם גם אלבום זה הכיל מוזיקת קומביה אך לצד מוזיקת רנצ'רה ביחד עם עוד ז'אנרים נוספים. אם כי האלבום היה מבוסס גם על צלילי מוזיקת הטחאנו אשר אפיין גם את אלבומה הקודם. למרות זאת האלבום לא היה נחשב לאלבום שגרתי בז'אנר הטחאנו מבחינת מבנה האלבום וארגון השירים בו. מבחינה לירית רוב שירי האלבום עסקו באהבה ובמאבקה של אישה להתאושש ממערכות יחסים כושלות. את האלבום הפיק אחיה של סלינה א.ב. קינטנייה השלישי לאחר שהתעקש להיות המפיק הראשי של אלבומה הקודם. תחילה חברת התקליטים שלה הטילה בכך ספק מכיוון שהם הרגישו שזה הימור. לכן הם עשו הסכם עם קינטנייה שאם האלבום לא יצליח הוא יוחלף במפיק אחר בעל ניסיון. אלבומה הקודם של הזמרת זכה להצלחה וביסס את מעמדה בעולם מוזיקת הטחאנו ובכך אחיה נשאר כמפיק הראשי גם של אלבום זה. הזמרת יצאה לסיבוב הופעות לקידום האלבום אשר זכה להצלחה רבה ומשך אליו 60 אלף איש. המבקרים שיבחו את הנוכחות הבימתית של הזמרת בהופעותיה. הסינגל "Baila Esta Cumbia" זכה להצלחה רבה כאשר היה לשיר המושמע ביותר בתחנות הרדיו למעלה במחודש ועזר לבסס את מעמדה של הזמרת במקסיקו. האלבום הגיע למקום השלישי במצעד האלבומים המקסיקנים האזוריים של בילבורד ובכך היא עקפה את המיקום של אלבומה הקודם וזכתה להפוך לאיום מסחרי ולהכרה רבה. כבר בחודש הראשון ליציאתו, האלבום קיבל מעמד אלבום זהב באמריקה הלטינית ובכך הפכה סלינה לזמרת הטחאנו הראשונה להגיע להישג זה ובכך שבר את ההיררכיה הגברית שאפיינה את הז'אנר וראתה את הנשים שעסקו בו כנחותות. בנוסף האלבום גם היה מועמד לפרס אלבום השנה להרכב בטקס פרסי המוזיקה של טחאנו. נכון לשנת 2017 מכירות האלבום עומדות על 500 אלף עותקים באמריקה הלטינית במכירות נקיות מה שהעניק לו מעמד פלטינה כפולה ועוד 180 אלף עותקים בארצות הברית במכירות משולבות מה שהעניק לו מעמד של 3 פלטינות לטיניות (פלטינות מיוחדות הניתנות לאמנים לטינים בלבד בארצות הברית). בשנת 2020, האלבום נבחר על ידי ספריית הקונגרס לשימור במרשם ההקלטות הלאומי בשל היותו "משמעותי מבחינה תרבותית, היסטורית ואסתטית". מידע על האלבום Ven Conmigo באתר MusicBrainz מידע על האלבום Ven Conmigo באתר AllMusic האלבום Ven Conmigo באתר Discogs Selena - Ven Conmigo, Discogs (באנגלית) Regional Mexican Albums Chart, Billboard Gold & Platinum, RIAA (באנגלית) Quintanilla, Selena (1990). Ven Conmigo (Media notes). A.B. Quintanilla (producer), Suzette Quintanilla (spoken liner notes producer). EMI Latin. National Recording Registry Class Produces Ultimate 'Stay at Home' Playlist, Library of Congress, Washington, D.C. 20540 USA
קייס (אי, אנטארקטיקה)

האי קייס (באנגלית: Case Island) הוא אי מכוסה קרח, למול חופי ארץ פאלמר, שבאנטארקטיקה. צורתו של האי מעגלית, וקוטרו כ-22 קילומטרים. האי ממוקם בין מפרצון קרול (שבחוף ארץ פאלמר) לבין האי סמיילי. שיא גובהו של האי קייס 368 מטרים מעל פני הים. האי מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1961–1965. שמו של האי הוצע על ידי פין רון. האי נקרא על שמו של הסנטור האמריקאי פרנסיס קייס, שסייע להשיג תמיכה של ממשלת ארצות הברית, בכך שהיא נתנה רחפת לשימוש משלחת רון לחקר אנטארקטיקה (שחקרה את אנטארקטיה בעונת המחקר (הקיץ האנטארקטי) 1947–1948). • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1947–2009, USGS הרי קייס באתר הסקר הגאולוגי של ארצות הברית האי קייס באתר הגאזט האנטארקטי המשווה SCAR של ממשלת אוסטרליה מפת אזור האי קייס האי קייס באתר marineregions האי קייס באתר mindat נתוני זריחת/שקיעת שמש/ירח עדכניים עבור האי קייס מזג אוויר נוכחי מעודכן באי קייס תחזית מזג אוויר עדכנית ארוכת טווח עבור האי קייס סטטיסטיקות מזג אוויר ונתוני מזג אוויר היסטוריים עבור האי קייס מידע גאוגרפי והיסטורי מידע גאוגרפי
גאיוס צ'ארלס

גאיוס צ'ארלס (באנגלית: Gaius Charles; נולד ב-2 במאי 1983) הוא שחקן אמריקאי, אשר מוכר בשל הופעתו בתור בריאן "סמאש" ויליאמס בסדרה "אורות ליל שישי", ובשל הופעתו בתור ד"ר שיין רוס בסדרת הדרמה הרפואית "האנטומיה של גריי". צ'ארלס נולד ב-2 במאי 1983 במנהטן, ניו יורק. הוא גדל בעיר ניו יורק ובעיר טינק, ניו ג'רזי. צ'ארלס סיים את לימודיו בבית הספר התיכון טינק בשנת 2001. הוא למד במכללה לאמנויות יפות באוניברסיטת קרנגי מלון, וקיבל תואר ראשון באמנויות בדרמה. הוא למד גם במכון הלאומי לאמנות דרמטית (NIDA) בסידני, אוסטרליה. הוא קיבל תואר שני בלימודי דת מאוניברסיטת דרו בניו ג'רזי. בשנת 2006 שיחק צ'ארלס לראשונה בתפקיד אורח בסדרת הטלוויזיה "The Book of Daniel" של רשת NBC. בשנת 2017, צ'ארלס כיכב בעונה הראשונה של סדרת הדרמה "חטופה" המבוססת על זיכיון הסרטים "חטופה" בכיכובו של ליאם ניסן. הוא הופיע במספר סדרות טלוויזיה, כולל "אורות ליל שישי", "האנטומיה של גריי" ו"אקווריוס", בה גילם את פעיל זכויות האזרח והפנתר השחור באנצ'י קרטר (אנ'). צ'ארלס הופיע בתפקידי אורח בסדרות טלוויזיה כמו "סוכני S.H.I.E.L.D.", "שטח מת", "היסטוריה שתויה" של קומדי סנטרל, בה גילם את מוחמד עלי, "NCIS", "פאן אם" ו"חוק וסדר: מדור מיוחד". תפקידיו בקולנוע כוללים את הסרטים "ניסוי הכלא של סטנפורד", "סולט" ו"השליח". בנוסף לקולנוע וטלוויזיה, צ'ארלס כיכב בהפקה של תיאטרון לבירינט של המחזה "אותלו", בהפקה משותפת עם התיאטרון הציבורי, לצד פיליפ סימור הופמן וג'ון אורטיז. מדיה וקבצים בנושא גאיוס צ'ארלס בוויקישיתוף גאיוס צ'ארלס, ברשת החברתית פייסבוק גאיוס צ'ארלס, ברשת החברתית אקס (טוויטר) גאיוס צ'ארלס, ברשת החברתית אינסטגרם גאיוס צ'ארלס, במסד הנתונים הקולנועיים IMDb (באנגלית) גאיוס צ'ארלס, באתר AllMovie (באנגלית) גאיוס צ'ארלס, במסד הנתונים הקולנועיים KinoPoisk (ברוסית) Rohan, Virginia (26 בנובמבר 2007). "Teaneck actor got in the zone to land Friday Night Lights role". The Record. {{cite journal}}: (עזרה) "GAIUS CHARLES as Smash Williams". NBC. נבדק ב-2008-10-24. Goldberg, Lesley (16 ביולי 2012). "'Grey's Anatomy' Admits 'Friday Night Lights' Alum". Hollywood Reporter. נבדק ב-17 ביולי 2012. {{cite web}}: (עזרה)
האי קייס

האם התכוונתם ל... אנטארקטיקה קייס (אי, אנטארקטיקה) – אי למול חופי ארץ פאלמר, שבאנטארקטיקה ארצות הברית קייס (אי, ארצות הברית) – אי באגם פנטון במחוז ג'נסי במדינת מישיגן שבארצות הברית ארצות הברית קייס (אי, קנדה) – אי באגם אלף האגמים בפרובינציית אונטריו שבקנדה
משמר המשפט (אוסטריה)

Justizwache (בגרמנית: משמר המשפט) הוא שמו הרשמי של שירות בתי הסוהר של אוסטריה. החיל מהווה מחלקה של משרד המשפטים ומשימותיו הן שמירה על בתי הכלא, שמירה על אסירים וביטחון בתי משפט באוסטריה. המשמר מפעיל גם יחידה מיוחדת, "Justizwache Einsatzgruppe ,JEG"; מגרמנית: "כוח המשימה של משמר המשפט"). "Justizwache" הוא חיל אבטחה שאנשים עוטים מדים, מאורגן בצורה צבאית ולו סמכויות ביצוע והוא שווה ערך בכוחו למשטרה הפדרלית. בנוסף, מוסד ההכשרה נקרא "Strafvollzugsakademie" (מגרמנית "האקדמיה למערכת העונשין"). כיחידה מיוחדת, "Justizwache Einsatzgruppe" ‏(JEG) פעילה מאז 1997 במצבים מסוכנים במיוחד. כוח המשימה אינו ממוקם בכלא ספציפי. מאז שנת 2019, "יחידת ההסגרה של שירות בתי הסוהר", היא "יחידת ההעברה" המיוחדת של "Justizwache". יחידת ההסגרה של שירות בתי הסוהר מעבירה אסירים זרים מאוסטריה לארצות מולדתם כדי לרצות את עונשם בארצות מולדתם. ההובלה מתבצעת דרך היבשה ברכבים מיוחדים. הציוד הכללי כולל אפוד, אלה וריסוס פלפל MK-3. במהלך שירות הלילה ובמידת הצורך נושאים הפקידים גם את אקדח השירות גלוק 17. רובה הסער Steyr AUG A3 9mm, אקדח הגז המדמיע, מרסס גז מדמיע וריסוס הפלפל OJ 400a הם בין כלי הנשק שיש להזמין ספציפית עבור חיילי המשמר. בנוסף, השימוש באקדח ההלם החשמלי טייזר X26 בבתי הכלא האוסטריים הותר באופן זמני בין 10 בנובמבר 2004 ל־20 בפברואר 2008, אך לאחר הפגנות אדירות, שר המשפטים חזר לשימוש בכלי הנשק הלא קטלני. ביוני 2009 שר משפטים חדש התיר להשתמש בהלם חשמלי בתנאים מחמירים במיוחד. חברי היחידה המיוחדת JEG מצוידים גם במגני מגן ובקסדות בנוסף לאלה, על מנת להיות מסוגלים לבצע משימות אבטחה במידת הצורך. מדיה וקבצים בנושא משמר המשפט בוויקישיתוף http://derstandard.at/1322531659783/Besuch-bei-Einsatz-Team-Justizwache-Die-schnelle-Eingreiftruppe-hinter-Gittern https://www.noen.at/krems/justizanstalt-krems-stein-einsatzgruppe-die-cobra-der-justiz-justizanstalt-justizanstalt-krems-stein-justizanstalt-stein-cobra-einsatzgruppe-39458367# "Chronik: Eigene Einheit für "Haft in Heimat"". wien.orf.at. 6 באוקטובר 2019. נבדק ב-19 בנובמבר 2019. {{cite web}}: (עזרה) BMJ-Pr7000/0069-Pr 1/2008 - Anfragebeantwortung „Entwaffnung von Justizwachebeamten“ (german)
פריץ ואן האל

פרדריק יאן (פריץ) ואן האל (בהולנדית: Frederik Jan (Frits) van Hall;‏ 8 במאי 1899, סודפברייק ליד סמראנג – 18 בינואר 1945, גליביצה) היה פסל הולנדי, שהוצא להורג בשל חברותו ותפקידו במחתרת ההולנדית בזמן מלחמת העולם השנייה. ואן האל נולד ליד סמראנג באיי הודו המזרחיים ההולנדיים. משפחתו חזרה להולנד בשנת 1905. אחותו, הרקדנית סוזי ואן האל, חברת המחתרת ההולנדית, נולדה בשנת 1907. היא נעצרה על ידי הנאצים ונשלחה למחנה ריכוז ממנו שוחררה. עבודותיו כוללות את אנדרטת ואן הויץ, אנדרטת מורדייק ועיטור בית העירייה באנסחדה. פסלים בדן האג אנדרטת מורדידקברוג 1978 "אולריקוס הובר", דן האג חשיפת אנדרטת ואן הויץ, 1935 מדיה וקבצים בנושא פריץ ואן האל בוויקישיתוף "Frits van Hall Gereserveerde gratie". www.beeldenaanzee.nl/. Museum Beelden aan Zee. נבדק ב-6 באפריל 2018. {{cite web}}: (עזרה) "Frits van Hall (1899-1945) - beeldhouwer van de gereserveerde gratie". Uitgeverij Waanders & de Kunst (בהולנדית). Publisher Waanders & de Kunst. נבדק ב-6 באפריל 2018. {{cite web}}: (עזרה) ערך זה הוא קצרמר בנושא הולנדים ובנושא פסלים (מקצוע). אתם מוזמנים לתרום לוויקיפדיה ולהרחיב אותו.
ג'וזף בלנקינסופ

ג'וזף בלקינסופ (3 באפריל 1927 - 22 במרץ 2022) היה תאולוג אקדמי בתנ"ך, פרופסור למקרא בחוג לתאולוגיה באוניברסיטת נוטרדאם. מחקריו התמקדו בנביאים ובחמשת חומשי התורה. בלנקינסופ נולד ב-3 אפריל 1927. הוא למד היסטוריה באוניברסיטת לונדון (תואר ראשון בהצטיינות). לאחר מכן הוא קיבל SSL (רישיון לעסוק בכתובים קדושים) מהמכון האפיפיורי למקרא בשנת 1958 ותואר דוקטור בברית הישנה ולשפות שמיות מאוניברסיטת אוקספורד בשנת 1967. בלנקינסופ לימד במכללת הייתרופ בלונדון בשנת 1966 ובאוניברסיטת ואנדרבילט בשנת 1968. הוא לימד בסמינר התאולוגי בשיקגו בשנת 1968 ובקרן סמינר הרטפורד (1969-70) לפני שהגיע ללמד באוניברסיטת נוטרדאם בשנת 1970. הוא היה רקטור במכון Tantur Ecumenical for Studies Studies בבית לחם בשנת 1978, והיה פרופסור אורח במכון האפיפיורי למקרא בשנים 1997–1998. בלנקינסופ כיהן כנשיא האגודה התנ"כית הקתולית של אמריקה בין השנים 1988–1989 וכנשיא החברה לחקר הברית הישנה משנת 1999 עד 2000. בלנקינסופ פרסם מספר פרשנויות והקדמות לספרי פרשנות של הברית הישנה, במיוחד לספרי הנביאים, תורה וספרי עזרא ונחמיה. "ישעיהו 1-39": תרגום חדש עם מבוא ופרשנות (תנ"ך הוצאת אנקור; ניו יורק) "ישעיהו 40-55" תרגום חדש עם מבוא ופרשנות (תנ"ך הוצאת אנקור; ניו יורק) "ישעיהו 56-66" תרגום חדש עם מבוא ופרשנות (תנ"ך הוצאת אנקור; ניו יורק) "החומש: מבוא לחמשת ספרי התנ"ך הראשונים" (ספריית עזר לתנ"ך הוצאת אנקור; ניו יורק) "עזרא-נחמיה: פרשנות" (ספריית הברית הישנה; לואיוויל, קי.) Bailey, Sarah (15 במרץ 2014). "'Noah' Film Sparks Debate Over One Of Bible's Most Known And Beloved Stories". Huffington Post. נבדק ב-27 באוקטובר 2016. {{cite news}}: (עזרה) Blenkinsopp, Joseph. "Gibeon and the Gibeonites from the Settlement to Solomon". Oxford University Research Archive (ORA).
מאזן גטאס

מאזן גטאס (1954 - 31 בדצמבר 2005) היה במאי תיאטרון ערבי ישראלי, מייסד "תיאטרון אל-לאז". גטאס נולד בראמה שבגליל למשפחה ערבית-נוצרית אורתודוקסית. אביו, כמאל גטאס, היה מראשוני הפעילים הקומוניסטים בגליל וחבר הליגה לשחרור לאומי. בשנת 1983 השלים את לימודיו האוניברסיטאיים בקייב, אוקראינה, אז חלק מברית המועצות. שם למד באמצעות מענק לימודים שקיבל מהמפלגה הקומוניסטית הישראלית, שגטאס היה חבר בה עד סוף ימיו. נפטר מדום לב ב-31 בדצמבר 2005. רוב המחזות שביים גטאס הופקו בתיאטראות ערביים בישראל ובמזרח ירושלים, בתיאטרון אל-חכוואתי ותיאטרון אל-קאסבה. בשנת 1996, הקים את בכפר ראמה את "תיאטרון אל-לאז" (על שם הגיבור הקומוניסטי ברומן בשם זה מאת הסופר האלג׳יראי אלטאהר וטאר). כמה חודשים לפני מותו חנך מבנה חדש לתיאטרון בעיר העתיקה של עכו. בשנת 2002, זכתה הצגת יחיד בבימויו, "שינתיאן", בפרס ההצגה הטובה ביותר בפסטיבל עכו. בשנת 2003, היה חבר בצוות השופטים. "האופסימיסט" (תיאטרון חיפה, 1986) - עיבוד תאטרוני לספרו של אמיל חביבי. גטאס עיבוד את הספר יחד עם מוחמד בכרי שכיכב בהצגת היחיד. את הגרסה העברית ביים במשותף עם אילן תורן על פי תרגומו של רמי ליבנה. "מתים ללא קבורה" (תיאטרון אל-חכוואתי, 1989), מחזה מאת ז'אן פול סארטר, בימוי: מאזן גטאס, מנהל אמנותי: ג'ורג' איברהים. "ילד האור" (פסטיבל מסרחיד, 1993) על-פי רומן מאת טאהר בן ג'לון. גטאס עיבד, ביים ועיצב את התפאורה. ההצגה זכתה בפרס הראשון בפסטיבל. "פסאתין" (פסטיבל עכו, 2001), הצגת יחיד בכיכובה של ראידה אדון. "שינתיאן" (פסטיבל עכו, 2002), הצגת יחיד מאת איאד אל-חאג'ת, בימוי: מאזן גטאס, משחק: ח'אולה חאג'-דיבסי, מוזיקה ושירה: סאלם דרוייש. "חרב דמוקלס" מאת נאזים חיכמת. "קשר דם" מאת אתול פוגרד. האולם הקטן בתיאטרון אל-מידאן בחיפה נקרא על שמו. רג'א זעאתרה, מאות ליוו למנוחות בראמה את כמאל גטאס – מראשוני הקומוניסטים בגליל, 14 באפריל 2017 אנטואן שלחת, בין זהות והתחדשות: קווים לדמותו של התיאטרון הערבי בישראל, מכאן: כתב עת לחקר הספרות והתרבות היהודית והישראלית – באר-שבע: מכון הקשרים והמחלקה לספרות עברית, אוניברסיטת בן-גוריון בנגב, כרך ז', נובמבר 2006 ציפי שוחט, "שינתיאן" ו"עורי" במקום הראשון בפסטיבל עכו, באתר הארץ, 25 בספטמבר 2002 ציפי שוחט, ההצגה "גרעינים" גרפה את שני הפרסים החשובים בפסטיבל עכו, באתר הארץ, 14 באוקטובר 2003 ראובן שניר, האופסימיסט / על פי אמיל חביבי, ב"אתר התיאטרון הישראלי", החוג לאמנות התיאטרון, הפקולטה לאמנויות, אוניברסיטת תל אביב תיאטרון ואבסורד, "העולם הזה", גיליון 2728 מ-13 בדצמבר 1989, עמוד 30 חנוכת תיאטרון אל לז ציפי שוחט, פולחן עכו, באתר הארץ, 29 בספטמבר 2001
מיסה שחורה: דת אפוקליפטית ומות האוטופיה (ספר)

מיסה שחורה: דת אפוקליפטית ומות האוטופיה (באנגלית: Black Mass: Apocalyptic Religion and the Death of Utopia) הוא ספר עיון מאת ג'ון גריי שיצא לאור בשנת 2007. גריי היה באותה תקופה פרופסור בבית הספר למחשבה אירופית בבית הספר לכלכלה בלונדון ובספר פיתח את ביקורתו על ההתקדמות החברתית. בהיסטוריה המודרנית סקר את ממשלת הימין החדש של מרגרט תאצ'ר וממשלתו הנאו-שמרנית של ג'ורג' ווקר בוש. בספר קישר גריי בין הטוטליטריות, כלומר הקומוניזם והנאציזם, לבין תנועות מילניאריות (אנ') בימי הביניים, והביא דוגמאות כמו ג'ון מליידן, שהוביל מרד בעיר מינסטר בגרמניה בשנת 1534. גריי נעזר בעבודתו של נורמן קון (Norman Cohn), המרדף אחר המילניום. התזה העיקרית של גריי היא שהשפעתן של תנועות דתיות, כפי שהתבטאה באמונה ביום הדין ובמילניאריזם היא שיצרה את האמונה החילונית והנאורה בקדמה חברתית. פילוסופיית ההיסטוריה הזו, טלאולוגית במהותה, פגעה במשמעותן החילונית של תיאוריות חברתיות ומדיניות בנות זמננו, כולל הליברליזם הקלאסי. בספר שישה פרקים (שבכל אחד תתי פרקים): מות האוטופיה הארה ואימה במאה העשרים האוטופיה נכנסת למיינסטרים האמריקניזציה של האפוקליפסה מיסיונרים חמושים פוסט-אפוקליפסה התבוננות מבעד לזכוכית, סקירה של מיסה שחורה ב-new Humanist, מאת AC Grayling מיסה שחורה, דיון בקצרה בניו יורקר מיסה שחורה: דת אפוקליפטית ומות האוטופיה, באתר OCLC (באנגלית)